b'\n_START_ARTICLE_\nHvor har du v\xc3\xa6rt i natt?\n_START_SECTION_\nHandling\n_START_PARAGRAPH_\nLucy Warriner (Irene Dunne) og Jerry Warriner (Cary Grant) et livstrett sosietetspar som lever i et fritt ekteskap. En dag bestemmer de seg for \xc3\xa5 g\xc3\xa5 fra hverandre, men de opplever at skilsmissen byr p\xc3\xa5 st\xc3\xb8rre utfordringer enn ekteskapet. De fors\xc3\xb8ker begge \xc3\xa5 sabotere hverandre i jakten p\xc3\xa5 nye kj\xc3\xa6rlighetsforhold.\n_START_SECTION_\nMottakelse\n_START_PARAGRAPH_\nMcCarey vant Oscar for beste regi for regiarbeidet. Filmen ble ogs\xc3\xa5 nominert til Oscar-priser for beste film, beste kvinnelige hovedrolle (Dunne), beste mannlige birolle (Bellamy), beste filmatisering (Delmar) og beste filmklipp (Al Clark). Da McCarey vant regiprisen sa han at han heller burde ha vunnet for dramafilmen Det brennende sp\xc3\xb8rsm\xc3\xa5l, som ogs\xc3\xa5 ble utgitt i 1937._NEWLINE_Det amerikanske filminstituttet (AFI) har k\xc3\xa5ret Hvor har du v\xc3\xa6rt i natt? til tidenes 77. beste kj\xc3\xa6rlighetsfilm fra USA og tidenes 68. beste komediefilm fra USA. Filmen ble innlemmet i National Film Registry i 1996, et utvalg av filmer til bevaring i det amerikanske nasjonalbiblioteket Library of Congress.'